น้ำมันดิบบวก 19 เซนต์
สัญญาน้ำมันดิบตลาดนิวยอร์กปิดบวก 19 เซนต์ หรือ 0.20% ปิดที่ 94.26 ดอลลาร์/บาร์เรล หลังอัตราว่างงานสหรัฐลดลง
30 ต.ค. 2565

สัญญาน้ำมันดิบตลาดนิวยอร์กปิดบวก 19 เซนต์ หรือ 0.20% ปิดที่ 94.26 ดอลลาร์/บาร์เรล หลังอัตราว่างงานสหรัฐลดลง
สัญญาน้ำมันดิบ NYMEX (New York Mercantile Exchange) ส่งมอบเดือนธ.ค.ดีดขึ้น 19 เซนต์ หรือ 0.20% ปิดที่ 94.26 ดอลลาร์/บาร์เรล โดยตลอดสัปดาห์ตั้งแต่วันจันทร์จนถึงวันศุกร์ที่ 4 พ.ย.นั้น สัญญาน้ำมัน NYMEX ปรับตัวขึ้นทั้งสิ้น 94 เซนต์ หรือ 1%
ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนธ.ค. พุ่งขึ้น 1.14 ดอลลาร์ ปิดที่ 111.97 ดอลลาร์/บาร์เรล
สัญญาน้ำมัน NYMEX ดีดตัวขึ้นหลังจากกระทรวงแรงงานสหรัฐเปิดเผยว่า ตัวเลขจ้างงานนอกภาคการเกษตรเดือนต.ค.ปรับตัวเพิ่มขึ้น 80,000 ตำแหน่ง ซึ่งเป็นการเพิ่มขึ้นติดต่อกัน 13 เดือน ขณะที่อัตราว่างงานดือนต.ค.ปรับตัวลดลงมาอยู่ที่ระดับ 9% จากระดับ 9.1% ของเดือนก.ย. ซึ่งเป็นการปรับตัวลงครั้งแรกนับตั้งแต่เดือนก.ค.ที่ผ่านมา
นอกจากนี้ ตลาดยังได้รับแรงหนุนจากการที่นายจอร์จ ปาปันเดรอู นายกรัฐมนตรีกรีซ ตัดสินใจระงับข้อเสนอการทำประชามติเกี่ยวกับแผนการให้ความช่วยเหลือกรีซที่ผู้นำสหภาพยุโรป (อียู) จัดทำขึ้น และจากรายงานที่ว่า อิตาลีและประเทศอื่นๆที่ประสบปัญหาหนี้ ตกลงว่าจะให้กองทุนการเงินระหว่างประเทศ (ไอเอ็มเอฟ) และอียู สามารถติดตามความคืบหน้าเกี่ยวกับการปฏิรูปทางเศรษฐกิจ โดยมีเป้าหมายที่จะปรับปรุงสถานะทางการเงินภายในประเทศ